Інструкцыя па транслітарацыі — Вікіпэдыя

# Інструкцыя па транслітарацыі

### Зьвесткі зь Вікіпэдыі — вольнай энцыкляпэдыі.

Інструкцыя па транслітарацыі геаграфічных назваў Рэспублікі Беларусь літарамі лацінскага алфавіту — метад раманізацыі, гэта значыць, запісу лацінскім пісьмом, беларускага кірылічнага тэксту (у геаграфічных назвах), ухвалены пастановаю Дзяржаўнага камітэту па зямельных рэсурсах, геадэзіі і картаграфіі Рэспублікі Беларусь (23.11.2000). Афіцыйная назва дакумента: «Инструкция по транслитерации географических названий Республики Беларусь буквами латинского алфавита». Дакумент апублікаваны ў Нацыянальным рэестры прававых актаў Рэспублікі Беларусь (выпуск №3, 11.01.2001).

Гэтая інструкцыя не была рэкамендавана да выкарыстання Працоўнай групай ААН па раманізацыях Групы экспертаў ААН па геаграфічных назвах (UNGEGN).

Інструкцыя замяняе папярэднія адпаведныя нарматывы і ўстанаўляе абавязковыя на тэрыторыі Рэспублікі Беларусь правілы перадачы лацініцай геаграфічных назваў у беларускім запісе пры стварэнні ў Рэспубліцы Беларусь картаграфічных і іншых (аналагічных?) вырабаў, прызначаных дзеля міжнароднага карыстання.

Беларускія назвы раманізуюцца з іх сучаснага, правільнага, афіцыйна зацверджанага напісання. Пры адсутнасці беларускамоўных афіцыйных матэрыялаў за аснову бяруцца назвы, традыцыйныя ў мэтавай мове.

Гэтыя правілы не распаўсюджваюцца на тапонімы сумежных краін з афіцыйна прынятай лацінскай сістэмай пісьма (Польшча, Літва, Латвія) і на тапонімы сумежных краін з афіцыйна прынятай кірылаўскай сістэмай пісьма (Расія, Украіна).

Пры выбары вялікіх ці малых літар, злучнага ці асобнага напісання, напісання цераз злучок захоўваецца адпаведнае беларускае напісанне.

Літары з дыякрытыкай ці без яе лічацца аднолькавымі, і парадкуюцца паводле наступных у слове літар.

Ужываюцца два дыякрытычныя знакі:

- «птушачка» (U+030C);
- апостраф («верхняе адваротнае 9», U+0300, камбінаваны, ці U+2035, звычайны).

Правілы транслітарацыі (паводле дадатку 1 гэтае Інструкцыі)
А а | A а | Аршанскi - Aršanski
Б б | B b | Бешанковiчы - Biešankovičy
В в | V v | Вiцебск - Viciebsk
Г г | H h | Гомель - Homieĺ, Гаўя - Наùjа
Д д | D d | Добруш - Dobruš
Е е | Je je[1] | Ельск - Jеĺsk, Бабаедава - Babajedava
| iе[2] | Лепель - Liepieĺ
Ё ё | Jo jo[1] | Ёды - Jody, Вераб`ёвiчы - Vierabjovičy
| io[2] | Мёры - Miory
Ж ж | Ž ž | Жодзiшкi - Žodziški
З з | Z z | Зэльва - Zeĺva
І і | I i | Iванава - Ivanava, Iўе - Iùje
Й й | J j | Лагойск - Lahojsk
К к | K k | Круглае - Kruhlaje
Л л | L l | Любань - Liubań
М м | M m | Магiлёў - Mahilioù
Н н | N n | Нясвiж - Niasviž
О о | O o | Орша - Orša
П п | P p | Паставы - Pastavy
Р р | R r | Рагачоў - Rahačoù
С с | S s | Светлагорск - Svetlahorsk[sic]
Т т | T t | Талачын - Talačyn
У у | U u | Узда - Uzda
Ў ў | Ù ù | Шаркаўшчына - Šarkaùščyna
Ф ф | F f | Фанiпаль - Fanipaĺ
Х х | Ch ch | Хоцiмск - Chocimsk
Ц ц | C c | Цёмны Лес - Ciоmny Lies
Ч ч | Č č | Чавусы - Čavusy
Ш ш | Š š | Шумiлiна - Šumilina
`(апостраф) | не перадаецца | Раз`езд - Razjezd
Ы ы | Y y | Чыгiрынка - Čyhirynka
Ь ь | ` | Чэрвень - Červien`
Э э | E e | Чачэрск - Čačersk
Ю ю | Ju ju[1] | Юхнаўка - Juchnaùka, Гаюцiна - Hajucina
| iu[2] | Любонiчы - Liuboničy
Я я | Ja ja[1] | Ямнае - Jamnaje, Баяры - Bajary
| iа[2] | Вязынка - Viazynka, Bаляр`яны - Valiarjany

Заўвагі:

1. ↑ У пачатку слова, пасля галосных літар, апострафа, раздзяляльнага мягкага знака, «у нескладовага».
2. ↑ Пасля зычных літар.

## [рэдагаваць] Вонкавыя спасылкі

- Афіцыйная сеціўная пляцоўка UNCEGN [1]

Атрымана з «http://be-x-old.wikipedia.org../../../%D1%96/%D0%BD/%D1%81/%D0%86%D0%BD%D1%81%D1%82%D1%80%D1%83%D0%BA%D1%86%D1%8B%D1%8F_%D0%BF%D0%B0_%D1%82%D1%80%D0%B0%D0%BD%D1%81%D0%BB%D1%96%D1%82%D0%B0%D1%80%D0%B0%D1%86%D1%8B%D1%96.html»

Катэгорыя: Беларуская мова

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- English